title: "Theodor Storm"
text: "Theodor Storm (* 14. H\u00e4rfstmoune 1817 \u00f6nj H\u00fcsem; \u2020 4. Foodermoune 1888 \u00f6nj Hademarschen) wus en schriwster.\n\nL\u00e4\u00e4went\nDi 14. H\u00e4rfstmoune 1817 w\u00f6rd hi \u00f6nj H\u00fcsem as saan foon di adwokoot Johann Casimir Storm tul\u00e4id. Tu sch\u00f6lj g\u00e4ng hi awt g\u00fcmnasium \u00f6nj H\u00fcsem, \u00e4n heer h\u00e4i hi \u00e5\u00e5l sin jungensiirnge hand\u00f6\u00f6r d\u00e5t heef aw j\u00fc iin sid \u00e4n e hii aw j\u00fc ouder sid foon H\u00fcsem. Da heet hi biise diip \u00f6nj ham apn\u00fcmen, dan da kaame \u00e5lten \u00e4n \u00e5lten wi for \u00f6nj sin dachte \u00e4n now\u00e4le. Deertu k\u00f6m dan nuch j\u00fc stiming foon da hooltinge trinam e Weestermeelen bai Hohn, weer san \u00e5te meeler wus. Ouerd\u00e5t ja \u00f6nj H\u00fcsem ai rucht wat liirden, k\u00f6m hi aw\u00e4\u00e4drie aw et Katharineum \u00f6nj L\u00fcbeck. \n\nStudiire d\u00e4i hi \u00f6nj Kil \u00e4n 1843 wus hi adwokoot \u00e4n h\u00fclp san taatjen \u00f6nj H\u00fcsem. \u00d6nj Kil wus hi gou waane w\u00f6rden ma Theodor Mommsen \u00e4n san brouder Tycho. Hi tuuch eefter Potsdam \u00e4n w\u00f6rd deer asesor bai en huug gericht. Jarst di d\u00e5nsch-tj\u00fcsche krich 1848-51 \u00e4n da iirnge \u00f6nj e fr\u00e5mde h\u00e4\u00e4we ham tu di grute dachter m\u00e5\u00e5ged. Hi l\u00e5ngd eefter H\u00fcsem, dan hi schraft \u00f6nj sin stuk \"Gedenkst du noch?\" foon 1857: \"Wer in der Heimat erst sein Haus gebaut, der sollte nicht mehr in die Fremde gehen!\" Klaus Groth s\u00e4\u00e4 ma rucht foon ham: D\u00e5t lingen heet Storm tu en dachter m\u00e5\u00e5ged, ouers et wus uk d\u00e5t lingen eefter en foomen. as hi 19 wus \u00e4n d\u00e5t foomen wus 10.\n\n1864 k\u00f6m hi wi eefter H\u00fcsem \u00e4n w\u00f6rd deer loonfooged. 1867 w\u00f6rd hi dan uk nuch \u00e5mtsruchter. Hi wus iinj e krich 1870/71 iinj Frankrik. \u00d6nj en br\u00e4if foon 1870 schraft hi: \"Das Bestehen der Welt beruht darauf, dass alles sich gegenseitig frisst oder vielmehr der M\u00e4chtigere den Schw\u00e4cheren\". Da leeste iirnge foon sin laawen booged hi \u00f6nj Hademarschen, ai wid foon Ransborj. Deer heet hi uk sin bek\u00e5ndst now\u00e4le schraawen di Schamelrider. \u00d6nj Hademarschen as hi di 04. Foodermoune 1888 st\u00f6rwen. Begr\u00e4\u00e4wen lait hi \u00f6nj H\u00fcsem.\n\nFerwisinge eeder b\u00fcte \n\n \n\nStorm"